Diari Oficial de la Generalitat Valenciana


Sumari del DOGV 8749, del 26-02-2020 (2020/1445)

ACORD de 4 de febrer de 2020, de la la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Ángel Juderías Arano i Escolàstica Quintanilla Corcoles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8749

Data del DOGV
:   26-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1445


Data del document
:   04-02-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 de febrer de 2020, de la la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Ángel Juderías Arano i Escolàstica Quintanilla Corcoles. [2020/1445]  
Núm. d- expedient: ABI 440/2016  
Causant: Angel Juderías Arano i Escolàstica Quintanilla Corcoles DNI: \*\*\*4716\*\* i \*\*\*0405\*\*, respectivament.  
Lloc i data de la defunció: Manises, 11 de setembre de 2012 i 13 d'abril de 2011.  
Últim domicili: Aldaia  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de 1a Instància núm. 2 de Torrent, mitjançant Diligència d'Ordenació, procediment execució hipotecària 111345/2013, de la defunció d'Angel Juderias Arano i Escolàstica Quintanilla Corcoles.  
  
De les actuacions prèvies resulta que no consta l'existència d'hereus testamentaris ni legítims, per la qual cosa procedeix iniciar el procediment administratiu dirigit a efectuar la declaració de la Generalitat com a hereva abintestat.  
  
Fonaments de dret  
En compliment del qual preveu l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de Patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de Patrimoni de les Administracions Públiques, procedeix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències per la normativa aplicable, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acord:  
  
Primer  
Incoar el procediment de declaració de la Generalitat com a hereua abintestat d'Angel Juderias Arano i Escolàstica Quintanilla Corcoles, conforme al que es preveu en l'article 43 de la llei 14/2003, de 10 d'abril, de patrimoni de la generalitat, el decret 20/2019, de 15 de febrer, del consell, pel qual es regula el procediment per a la tramitació d'expedients d'herències intestades a favor de la generalitat i en els articles 20 i següents de la llei 33/2003, de 3 de novembre de patrimoni de les administracions públiques.  
  
Segon  
Realitzar els actes i comprovacions que resultin necessaris per a determinar la procedència dels drets successoris de l'administració de la Generalitat i inclourà en l'expedient totes les dades que puga obtenir sobre el causant i els seus béns i drets.  
A aquest efecte, si aquesta documentació no hagués estat remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat, en la pàgina web d'aquesta Conselleria i, durant el termini d'un mes, en els taulers d'anuncis dels Ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 4 de febrer de 2020.- La directora general del Sector Públic i Patrimoni: Isabel Castelló García.